stanford-oval/wikipedia huggingface dataset:
Euroopan pankkiviranomainen
Aiheesta muualla

Euroopan pankkiviranomaisen sivusto (suomeksi) (eba.europa.eu)
Pankkivalvonta (EBA) (Arkistoitu – Internet Archive) (finanssivalvonta.fi)
Esa Paavo-Kallio

Esaias (Esa) Paavo-Kallio (5. tammikuuta 1858 Isokyrö – 18. joulukuuta 1936 Isokyrö) oli suomalainen kansakoulunopettaja, kansankirjailija ja kansanperinteen kerääjä.
Paavo-Kallio kävi Jyväskylän opettajaseminaarin ja valmistui kansakoulunopettajaksi 1884. Paavo-kallio oli opettajana Oulussa 1884-1888 sekä Inkeroisissa, Virroilla, Lehtimäellä, Lappajärvellä ja Seinäjoella. Hän ehti toimia myös tilanomistajana, saarnaajana, evankelisena matkapuhujana ja työväenliikkeen puhujana. Paavo-Kallio oli aluksi suomettarelainen mutta siirtyi myöhemmin sosialistiksi.
Esaias Paavo-Kallio oli naimisissa Hanna Haaviston kanssa.
Teoksia

Rikkaruohoja, osa 1.  Jyväskylä 1883
Honkain huminoita, osat 1-2.  Oulu 1884
Honkakannel, osa 1: Kielten viritys.  Oulu 1886
Wakooja 1888, toimittanut Heljo.  Oulu 1888
Karitsan kannel : uusi kokous hengellisiä lauluja.  Tampere 1897
Efesiläis-epistola selityksineen.  Tampere 1898
Työväen lauluja.  M. V. Vuolukka, Tampere 1908
Työväen lauluja, 2. osa.   Tampere 1909
Beelzebubin raamattu : runoelmia 1886-1896.  Tampere 1909
Se verinen sunnuntai.  Tampere 1910
Laulava Häme.  Tampere 1913
Kirjallisuutta

Hannu Suni : Röyhkeä opettaja : Esa Paavo-Kallion todellisuuskäsitykset, nälkävuodet ja maailmojen konflikti 1867-1913. Suomen kirkkohistoriallisen seuran toimituksia 228. Helsinki 2014
Aiheesta muualla

Vapaasti ladattavia Esa Paavo-Kallion e-kirjoja Projekti Lönnrotilta sekä Project Gutenbergiltä
Esa Orjatsalo

Orjatsalo (oik.) lavalla Dreamtalen kanssa.
Esa Olavi Orjatsalo (s. 20. syyskuuta 1979 Hanko) on suomalainen muusikko, ääniteknikko ja tuottaja.
Orjatsalo soitti kitaraa power metal -yhtye Dreamtalen kolmella ensimmäisellä albumilla. Tammi–helmikuussa 2004 hän esiintyi ruotsalaisen Amaranin Euroopan-kiertueella. Lähdettyään Dreamtalesta Orjatsalo perusti vuonna 2005 uuden yhtyeen nimeltä Kiira, jossa hän laulaa ja soittaa kitaraa. Hän soittaa kitaraa myös Royal Cojones -yhtyeessä, joka esittää cover-versioita heviklassikoista.
Orjatsalo on valmistunut Orimattila-instituutista musiikkiteknologiksi. Hän työskentelee ääniteknikkona Turussa Noise Camp -studioilla, ja aikaisemmin hän on toiminut muun muassa Teräsbetoni-yhtyeen saliäänentoistosta vastaavana teknikkona.
Orjatsalo perusti Metal de Facto -yhtyeen vuonna 2018 laulaja Mikael Salon ja basisti Sami Hinkan (Ensiferum) kanssa. Ennen yhtyeen debyyttialbumin äänitysten alkua mainittu kolmen hengen kokoonpano esiintyi akustisesti nimellä Trio de Facto.
Diskografia > Kitaristina

Dreamtale: Beyond Reality (2002)
Dreamtale: Ocean's Heart (2003)
Dreamtale: Difference (2005)
Diskografia > Äänittäjänä, miksaajana ja tuottajana (valikoitu)

Altaria: Divine Invitation (2007)
Blind Stare: Symphony of Delusions (2005)
Cardiant: Midday Moon (2005)
Moottörin Jyrinä:  Lapsimetallin kuninkaat (2007)
Twilight Guardians: The Ghost Reborn (2007)
Aiheesta muualla

Esa Orjatsalon sivusto (Arkistoitu – Internet Archive)
Emanuele Tesauro

| Emanuele Tesauro |
| --- | --- |
 Kreivi Emanuele Tesauron muotokuva, Charles Dauphinn tekemä öljymaalaus vuodelta 1677.
Henkilötiedot
Syntynyt: 28. tammikuuta 1592 Torino
Kuollut: 26. helmikuuta 1675 (83 vuotta) Torino
Ammatti:  näytelmäkirjailija, runoilija, esseisti
Kirjailija
Salanimi: Lamproione, Hieronimo Crema ja Francesco de' Franchi 
Tuotannon kieli: italia
Tyylilajit:  tragedia, essee
Aiheesta muualla
Löydä lisää kirjailijoitaKirjallisuuden teemasivulta
Emanuele Tesauro (1592-1675 Torino) oli italialainen filosofi, puhuja ja runoilija. Häntä pidetään merkittävänä eurooppalaisen barokkitaiteen edustajana, erityisesti hänen tutkielmansa "Il cannocchiale aristotelico" ansiosta. Teoksessaan Tesauro tarkastelee 1700-luvun mentaliteetin muutoksia ja keskittyy pääasiassa metaforaan, jossa kaukaiset tai abstraktit käsitteet yhdistyvät toisiinsa helposti ymmärrettävin ilmaisuin. Kyseistä kielikuvaa on luonnehdittu teräväksi argumentoinniksi, joka tuottaa iloa ja mielihyvää.
Teokset

Ermenegildo, Edippo, Ippolito (1621)
L’Idea delle perfette imprese (1622)
Il Giudicio (1625)
Panegirici, published by Bartolomeo Zavatta, Turin, (1659).
Il cannocchiale aristotelico, o' sia, idea dell'arguta et ingeniosa elocutione, che serve a tutta l'Arte Oratoria, Lapidaria, et Simbolica., Venice, Presso Paolo Baglioni, 1664.
Inscriptiones (1670)
La Filosofia morale derivata dall'alto Fonte del Grande Ariostotele Stagirita, 1st ed. published by Bartolomeo Zapata, Turin (1670).
Campeggiamenti overo Istorie del Piemonte, published by Giacomo Monti, Bologna, 1674.
Dell’arte delle lettere missive published by Giovanni Recaldini, Bologna (1678).
Del Regno D'Italia sotto i barbari, published by Presso Giovanni Giacomo Hertz, in Venice (1680).
Käännös suomeksi
Fibroblasti

Hiiren alkion fibroblasteja
Fibroblasti on sidekudoksessa esiintyvä solutyyppi. Fibroblastit muodostavat sidekudoksen säiemäisiä valkuaisaineita. Fibroblastit kehittyvät lopulta fibrosyyteiksi.
Sidekudoksessa esiintyy alkuvaiheessa huomattavasti aktiivisia fibroblasteja, jotka ovat muodoltaan pitkulaisia ja niissä on pullea tuma sekä punertava solulima. Sidekudoksen kehittyessä fibroblasteista muodostuu fibrosyyttejä.
Aiheesta muualla

Kuvia tai muita tiedostoja aiheesta Fibroblasti Wikimedia Commonsissa
Eero Neva

| Eero Neva> Henkilötiedot |
| --- | --- |
Koko nimi:  Eero Neva
Kansalaisuus:   Suomi
Koripalloilija
Valmennusura
1983–1985 1985–1986 2014-:   Tampereen Pyrintö  Tapiolan Honka  Tapiolan Honka (apuv.)
Eero Neva on suomalainen koripallovalmentaja.
Neva valmensi Tampereen Pyrintöä miesten SM-sarjassa kaksi kautta vuosina 1983–1985. Ensimmäisellä Nevan-kaudellaan Pyrintö sijoittui SM-sarjassa neljänneksi ja toisella kuudenneksi. Seuraavalla kaudella Neva oli Tapiolan Hongan päävalmentaja. Myöhemmin hän on valmentanut muun muassa Suomen joukkuetta koululaisten maailmanmestaruuskilpailuissa.
Neva on vaikuttanut Tapiolan Hongassa muun muassa nuorisovalmentajana ja seuran hallituksessa. Neva toimi myös Suomen Koripalloliiton liittovaltuustossa. Hänet palkittiin vuonna 2011 liiton kultaisella ansiomerkillä.
Kaudelle 2014-2015 Neva valittiin Hongan Korisliigajoukkueen apuvalmentajaksi.
Fallot’n tetralogia

Sydänvikojen sijainti: A) pulmonaalistenoosi B) ratsastava aortta C) väliseinäaukko D) oikean kammion hypertrofia
Fallot’n tetralogia on synnynnäinen sydänvika, jonka osuus kaikista synnynnäisistä sydänvioista on noin 7–10 prosentin luokkaa. Esiintymistiheys on noin yksi tapaus 30 000 syntyvää lasta kohden. Nimensä mukaisesti tila koostuu neljästä tekijästä, jotka ovat oikean kammion keuhkoläpän stenoosi, kammioväliseinäaukko, ratsastava aortta sekä oikean kammion hypertrofia.
Etiologialtaan tila on monitekijäinen, ja se on liitetty hoitamattomaan äidin diabetekseen, fenyyliketonuriaan sekä retioniinihapon saantiin. Tila on liitetty kromosomaalisiin häiriöihin, kuten trisomia 13:een, trisomia 18:aan ja trisomia 21:een. Potilaista puolet diagnosoidaan jo ennen syntymää. Tilaa sairastavaa vastasyntynyttä leimaa sairauden vakavuudesta riippuva syanoosi.
Eva Ganster

| Eva Ganster |
| --- | --- |
 Ganster Oslossa 2005
Henkilötiedot
Syntynyt: 30. maaliskuuta 1978 Kitzbühel, Itävalta
Mäkihyppääjä
Seura:  SC Kitzbüheler
 Tietolaatikko päivitetty 2.4.2019 
Aiheesta muualla
wayback.archive.org/web/20060506024847/www.eva-ganster.com
Eva Ganster (s. 30. maaliskuuta 1978 Kitzbühel) on itävaltalainen mäkihyppääjä, joka edusti urallaan SC Kitzbüheler-seuraa. Gansterilla oli hallussaan naisten mäkihypyn pituusennätys vuosina 1994–1997. Hän on jakanut naisten Alpen Cupin voiton Daniela Iraschko-Stolzin kanssa kaudella 2001–2002, sekä sijoittunut toiseksi 2000–2001 ja 2002–2003 ja pronssille kaudella 2003–2004.
Muuta

Hänen vanhempansa ovat Edgar ja Dagmar Ganster. Gansterilla on pikkuveli, Axel.
Käännös suomeksi
FK Klaipėdos Granitas

Futbolo Klubas Klaipėdos Granitas on jalkapalloseura Klaipėdan kaupungista. Seura pelaa Liettuan korkeimmalla sarjatasolla A Lyga. Se on perustettu vuonna 2012. Se on voittanut kertaalleen 1 Lygan vuonna 2013, joka on Liettuan toiseksi korkein sarjataso. Vuonna 2015 klubi joutui konkurssiin.
Fang Bo

| Mitalit | Mitalit | Mitalit |  |
| --- | --- | --- | --- |
|  Fang Bo vuonna 2017. |  Fang Bo vuonna 2017. |  Fang Bo vuonna 2017. |  |
Maa:  Kiina
Miesten pöytätennis
| MM-kilpailut  | MM-kilpailut  | MM-kilpailut  |  |
|  Hopeaa | Suzhou 2015 | kaksinpeli |  |
| Maailmancup  | Maailmancup  | Maailmancup  |  |
|  Kultaa | Dubai 2015 | joukkuekilpailu |  |
| Universiadit  | Universiadit  | Universiadit  |  |
|  Kultaa | Shenzhen 2011 | joukkuekilpailu |  |
|  Kultaa | Kazan 2013 | joukkuekilpailu |  |
|  Pronssia | Shenzhen 2011 | kaksinpeli |  |
|  Pronssia | Shenzhen 2011 | nelinpeli |  |
Fang Bo (kiin. 方博, s. 9. tammikuuta 1992 Tongcheng) on kiinalainen pöytätennispelaaja. Oikeakätinen Fang on toukokuussa 2015 ITTF:n maailmanrankingissa kahdeksantena. Tuo sijoitus on hänen uransa paras ranking-sijoitus.
Ura

Fang saavutti hopeaa kaksinpelistä vuoden 2015 MM-kilpailuista Suzhousta. Hän voitti turnauksessa muun muassa maailmanmestari Xu Xinin ja olympiavoittaja Zhang Jiken. Finaalissa Ma Long kuitenkin voitti Fangin. Fang saavutti joukkuemestaruuden vuoden 2015 maailmancupista. Vuoden 2011 kesäuniversiadeista Shenzhenistä hän voitti kultaa joukkuekilpailusta sekä pronssia kaksin- ja nelinpelistä. Vuoden 2013 kesäuniversiadeista Kazanista Fang saavutti joukkuekultaa.
Fang on 170 senttimetriä pitkä ja painaa 58 kilogrammaa.
Aiheesta muualla

Kuvia tai muita tiedostoja aiheesta Fang Bo Wikimedia Commonsissa
Esa Sirén

Esa Sirén Jyväskylän kirjamessuilla 2012.
Esa Sirén (s. 31. maaliskuuta 1948 Kouvola) on suomalainen sotakirjailija ja jääkiekkovalmentaja. Hän on koulutukseltaan liikunnanopettaja.
Sirén pelasi jääkiekkoa jääkiekon SM-sarjassa kausina 1970–1972 Helsingin Jääkiekkoklubin joukkueessa, joka saavutti SM-hopeaa vuonna 1972. Hän on toiminut jääkiekkovalmentajana Sveitsissä, Itävallassa ja Italiassa. Kaudella 2010–2011 hän valmensi Italian toiseksi korkeimmalla sarjatasolla pelaavaa HC Meranoa. Sirénin poika Niki Sirén on pelannut hänen valmennuksessaan sveitsiläisen Langnaun joukkueessa.
Vuodesta 2005 Sirén on julkaissut sotaromaaneja, joita on myyty lähes 200 000 kappaletta.
Julkaisut

Iskujoukkue.  Helsinki:  Gummerus, 2005.  ISBN 951-20-6870-2.
Sissien tulimarssi.  Helsinki:  Gummerus, 2006.  ISBN 951-20-7253-X.
Sissivääpeli Rusa.  Helsinki:  Gummerus, 2007.  ISBN 978-951-20-7528-7.
Verinen tie.  Helsinki:  Gummerus, 2008.  ISBN 978-951-20-7770-0.
Ilomantsin ritaripartio.  Helsinki:  Gummerus, 2009.  ISBN 978-951-20-7991-9.
Vastaisku Syvärillä.  Helsinki:  Gummerus, 2010.  ISBN 978-951-20-8297-1.
Aunuksen terässade.  Helsinki:  Gummerus, 2011.  ISBN 978-951-20-8586-6.
Rukajärven korpisissit.  Helsinki:  Gummerus, 2012.  ISBN 978-951-20-8978-9.
Kenttävartio Joki.  Helsinki:  Gummerus, 2013.  ISBN 978-951-20-9371-7.
Kannaksen kostajat.  Helsinki:  Gummerus, 2014.  ISBN 978-951-20-9719-7.
Törni kärkeen.  Helsinki:  Gummerus, 2015.  ISBN 978-951-24-0061-4.
Törni iskee.  Helsinki:  Gummerus, 2016.  ISBN 978-951-24-0356-1.
Törnin sissit.  Helsinki:  Gummerus, 2017.  ISBN 978-951-24-0700-2.
Törnin hurjat jääkärit.  Helsinki:  Gummerus, 2018.  ISBN 978-951-24-1069-9.
Kompakkajoen sissipartio.  Helsinki:  Gummerus, 2019.  ISBN 978-951-24-1518-2.
Sissiosasto Hirvelä.  Helsinki:  Gummerus, 2020.  ISBN 978-951-24-1865-7.
Kairan soturit.  Helsinki:  Gummerus, 2021.  ISBN 978-951-24-2442-9.
Aunuksen kaukopartio.  Helsinki:  Gummerus, 2022.  ISBN 978-951-24-2917-2.
Äänisen tuhopartiot.  Helsinki:  Gummerus, 2023.  ISBN 978-951-24-3536-4.
Aiheesta muualla

"Sodassa ei ole hohtoa, vain mielettömyyttä" — Kouvolalainen sotakirjailija Esa Sirén kirjoittaa vielä yhden romaanin Lauri Törnistä, Kouvolan Sanomat 20.9.2017
Eva González

| Eva González |
| --- | --- |
 Eva González
Henkilötiedot
Syntynyt: 5. marraskuuta 1980 (ikä 43) Mairena del Alcor, Sevilla
Kansalaisuus:  Espanja
Ammatti:  malli, juontaja
Eva María González Fernández (s. 5. marraskuuta 1980 Mairena del Alcor, Sevillan maakunta, Espanja) on espanjalainen missi, malli ja televisiojuontaja.
González valittiin Miss Espanjaksi vuonna 2003 kotimaakuntansa Sevillan edustajana. Myöhemmin samana vuonna hän otti osaa Panamassa järjestettyyn Miss Universe -kilpailuun, mutta ei sijoittunut 15 parhaan joukkoon. Kilpailun kansallispukuosiossa hän käytti Andalusialle perinteistä flamencomekkoa.
Missinuransa jälkeen González työskenteli mallina Madridin, Barcelonan ja Sevillan muotiviikoilla sekä Viceroyn, Tampaxin, Airen ja Reebokin mainoksissa. Televisiotyöt hän aloitti toimittajana Antena 3:n ohjelmassa Uhf vuonna 2004 ja sittemmin hän on juontanut muun muassa La Sextan keskusteluohjelmia Dímelo al oído ja Fenómenos. Hän on myös esiintynyt Maximin kansikuvatyttönä ja vieraillut suositussa Serranon perhe -draamasarjassa.
González seurusteli Espanjan jalkapallomaajoukkueen ja Real Madridin maalivahdin Iker Casillasin kanssa. Saksalainen Die Welt -lehti nimesi hänet kauneimmaksi jalkapallon vuoden 2006 maailmanmestaruuskilpailuihin osaa ottaneen pelaajan puolisoksi.
Aiheesta muualla

Eva María González Internet Movie Databasessa. (englanniksi)
Eva González Internet Movie Databasessa. (englanniksi)
Eva Gonda de Rivera

| Eva Gonda de Rivera> Henkilötiedot |
| --- | --- |
Syntynyt: Monterrey, Nuevo León, Meksiko
Muut tiedot
Omaisuus:  7,1 miljardia dollaria (3/2018)
Yritys:  FEMSA
Eva Gonda de Rivera on vauras meksikolainen perijätär. Hän on pullotus-, logistiikka- ja vähittäismyyntikonserni FEMSAa (esp. Fomento Económico Mexicano, S.A.B. de C.V.) hallituksen puheenjohtajana johtaneen Eugenio Gara Lagüeran (1923–2008) leski. Gonda de Rivera peri miehensä jälkeen Lagüeran suuren (50 prosentin) osakevarallisuuden yrityksestä neljän tyttärensä kanssa. Yhdysvaltalainen talousjulkaisu Forbes arvioi maaliskuussa 2018 Gonda de Riveran ja hänen perheensä omistusten arvoksi 7,1 miljardia dollaria. Hän oli tuolloin Meksikon rikkain nainen.
Gonda de Rivera ei osallistu operatiivisesti Femsan johtamiseen. Hänen tyttärensä Eva Maria Garza Lagüera Gonda on kuitenkin naimisissa FEMSAn hallituksen puheenjohtajan José Antonio Fernandezin kanssa. Meksikon ja New Yorkin pörsseissä noteerattu Femsa on liikevaihdolla mitattuna maailman suurin Coca-Colan pullottaja ja Latinalaisen Amerikan suurin jakelija (läsnä ainakin 11 maassa); yhtiö teki 21,4 miljardin dollarin liikevaihdon vuonna 2016. Yhtiöllä oli myös panimoyhtiö Heinekenista 20 prosentin osuus, jonka se sai myydessään panimoliiketoimintansa Heinekenille ja keskityttyään tämän jälkeen virvoitusjuomien tuotantoon. Lisäksi Femsa hallitsee Meksikossa ja Kolumbiassa toimivaa Oxxo-vähittäiskauppaketjua. Sittemmin omistusosuus edelleen laajenneesta Heinekenista on laskenut 14,8 prosenttiin (yhä 2. suurin omistaja).
Gonda de Rivera asuu Monterreyssa Meksikon Nuevo Leónin osavaltiossa. Hän on suorittanut kotikaupungissaan Monterreyn teknillisessä instituutissa (yksityinen yliopisto; esp. Instituto Tecnológico y de Estudios Superiores de Monterrey, ITESM) alemman korkeakoulututkinnon (B.A.). Hän tapasi edesmenneen miehensä tässä oppilaitoksessa opiskellessaan. Gonda di Rivieralla on neljä (toisen lähteen mukaan viisi) lasta.
Aiheesta muualla

Femsa: 181. Femsa. Market Cap As of May 2017: $33.1 Billion / Suuryritysten Forbes Global 2000 -lista (englanniksi) (forbes.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eva Gonda de Rivera – Syntypäpaikkakunta enwikistä (olisi hyvä lähteistää, samoin löytää syntymävuosi)
Käännös suomeksi
Erythropalaceae

| Erythropalaceae |
| --- | --- |
 Erythropalum scandens -lajin hedelmiä
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Santalanae
Lahko::  Santalales
Heimo::  Erythropalaceae  Miq., nom. cons.
Suvut
 Erythropalum  Heisteria  Maburea 
Katso myös
   Erythropalaceae Wikispeciesissä   Erythropalaceae Commonsissa 
Infobox OKNimi-testi OK: 
Heisteria acuminata -lajin raakoja hedelmiä, joiden tyvellä iso punainen verhiö
Erythropalaceae on pieni trooppinen kasviheimo, joka kuuluu koppisiemenisten Santalales-lahkoon ja on siten santelikasvien (Santalaceae) sukulainen.
Tuntomerkit

Heimon kasvit ovat puita, pensaita tai liaaneja, joilla on kärhivarsia. Kasvit ovat toisinaan maitiaisnesteellisiä. Lehdet sijaitsevat kierteisesti tai kaksirivisesti. Kukat sijaitsevat ryhmissä tai viuhkomaisesti. Verholehdet ovat enemmän tai vähemmän erillisiä ja terälehdet toisinaan yhteen kasvaneita. Heteet ovat joko verho- tai terävastaisia tai niitä on kaksi kertaa terälehtiä enemmän. Pohjuksessa on tavallisesti kehrä. Sikiäin on enemmän tai vähemmän kehänalainen ainakin suvussa Erythropalum, vartalo on lyhyt, luotti toisinaan enemmän tai vähemmän liuskainen. Hedelmä avautuu viideksi liuskaksi Erythropalum-suvussa, ja suvussa Heisteria verhiö laajenee huomattavasti hedelmän suojaksi. Siemenen endospermi on tärkkelyspitoinen tai öljyinen.
Levinneisyys

Erythropalaceae on levinnyt lähes kaikkialle tropiikkiin Madagaskaria ja osia Malaijien saaristosta lukuun ottamatta. Eniten lajeja on Keski- ja Etelä-Amerikassa.
Luokittelu

Heimossa on neljä sukua ja 40 lajia, joista 30 suvussa Heisteria.
Fallossymboli

Roomalaisen hedelmällisyydenjumala Priapoksen pronssiveistos osiinsa purettuna ja koottuna. 1. vuosisata jaa. loppu. Priapoksen symboli fallos näkyvissä vasemmanpuoleisessa osassa.
Fallossymboli on miehen sukupuolielintä erektiossa kuvaava, mieskuntoa ja miehisyyttä ilmentävä merkki tai muu symboli.
Fallossymboli esiintyy muun muassa luonnonkansojen hedelmällisyyttä tavoittelevassa taikuudessa. Se ei ollut harvinainen aihe myöskään antiikin kreikan ja rooman eroottisessa taiteessa. Esimerkkejä fallossymbolista ovat muun muassa hindulaisten Linga tai luolamaalauksissa usein keihäs.
Naispuolinen, naispuolista sukupuolisuutta ja hedelmällisyyttä kuvaava symboli on lat. vulva-symboli.
Pompejista löydetty eroottinen fresko, n. 89 eaa. - 79 jaa.
Wikimedia Commonsissa on kuvia tai muita tiedostoja aiheesta .
Erik Rasmussen (jääkiekkoilija)

| Erik Rasmussen> Henkilötiedot |
| --- | --- |
Syntynyt: 28. maaliskuuta 1977 Minneapolis, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  Vasen
Pituus:  185 cm
Paino:  95 kg
Pelaajaura
Pääsarjaura:  1997–2009
Aik. seurat:  Minnesotan yliopisto (NCAA)   Buffalo Sabres (NHL)   Rochester Americans (AHL)   Los Angeles Kings (NHL)   New Jersey Devils (NHL)   Lowell Devils (AHL)   Ässät (SM-liiga)
NHL-varaus:  1. kierros #7, 1996 Buffalo Sabres
Erik Rasmussen (s. 28. maaliskuuta 1977 Minneapolis) on yhdysvaltalainen entinen jääkiekkoilija. Rasmussen on Buffalo Sabresin vuoden 1996 ensimmäisen kierroksen varaus ja hän pelasi NHL:ssä vuosina 1997–2007 monessa eri joukkueessa.
Ura

Rasmussen pelasi kaksi kautta Minnesotan yliopiston joukkueessa ja edusti Yhdysvaltoja nuorten MM-kilpailuissa vuosina 1996 ja 1997. Hän teki NHL-debyyttinsä Buffalo Sabresissa kaudella 1997–1998. Rasmussen pelasi ensimmäisten kahden NHL-kautensa aikana myös farmiliiga AHL:ssä. Hän pelasi Sabresissa yhteensä viisi kautta ja edusti Yhdysvaltoja MM-kilpailuissa viimeisen kautensa lopuksi vuonna 2002.
Rasmussen siirtyi kaudeksi 2002–2003 Los Angeles Kingsiin, josta vaihtoi seuraavaksi kaudeksi New Jersey Devilsiin. NHL:n työsulkukauden 2004–2005 hän oli pelaamatta, mutta pelasi Devilsissä sen jälkeen vielä kaksi kautta ja yhden kauden AHL:ssä ennen siirtoa SM-liigaan  ja Ässiin kaudeksi 2008–2009. Ässissä pelaamansa kauden jälkeen Rasmussen lopetti uransa.
Euroopan taloudellinen yhteistyöjärjestö

| Euroopan taloudellinen yhteistyöjärjestö> Organisation for European Economic Co-operation  |
| --- | --- |
Perustettu:  16. huhtikuuta 1948
Lakkautettu:  syyskuu 1961
Päämaja:  Château de la Muette, Pariisi, Ranska
Jäsenet:  18 valtiota
Viralliset kielet:  englanti
Infobox OKNimi-testi OK: 
Euroopan taloudellinen yhteistyöjärjestö (ransk. L’Organisation européenne de coopération économique (OECE), engl.Organisation for European Economic Co-operation (OEEC)) oli lyhytaikainen Taloudellisen yhteistyön ja kehityksen järjestön (OECD) edeltäjä, joka perustettiin osana Yhdysvaltojen Marshall-suunnitelmaa Marshall-avun jakamiseksi toisesta maailmansodasta kärsineen Länsi-Euroopan maille ja maiden sitouttamiseksi Yhdysvaltojen vaikutuspiiriin 16. huhtikuuta 1948. Järjestö muuttui OECD:ksi syyskuussa 1961.
OEEC:n päämaja oli perustamisesta alkaen Pariisissa sijaitseva Rothschild-suvun omistama Château de la Muette -kartano.
OEEC muodosti perustan Euroopan hiili- ja teräsyhteisölle, josta tuli myöhemmin Euroopan unioni.
Jäsenvaltiot

OEEC:llä oli alun perin 18 jäsenvaltiota:
Alankomaat
Belgia
Irlanti
Islanti
Italia
Itävalta
Kreikan kuningaskunta
Luxemburg
Länsi-Saksa (alun perin yhdistämällä Britannian, Ranskan ja Yhdysvaltain miehitysvyöhykkeet Saksassa)
Norja
Portugali
Ranska
Ruotsi
Sveitsi
Tanska
Turkki
Yhdistynyt kuningaskunta
Yhdysvallat
Erillislehtinen

Erillislehtinen teriö on kukan teriön muoto, jossa terälehdet ovat kokonaan erillään, toisin kuin yhdislehtisessä teriössä. Erillislehtinen teriö voi olla säteittäinen, jolloin se on ruusumainen, kuten ruusukasveilla, neilikkamainen, kuten kohokkikasveilla, tai ristimäinen, kuten ristikukkaiskasveilla. Tällöin teriön muotoa nimitetään terälehtien lukumäärän ja muodon mukaan. Sekä ruusumaisessa että neilikkamaisessa teriössä terälehtiä on viisi, mutta ristimäisissä vain neljä. Ruusumaisessa teriössä terälehdet ovat aina lyhyitä, ristimäisessä joko lyhyitä tai pitkiä ja neilikkamaisessa aina pitkiä. Erillislehtinen teriö voi olla myös vastakohtainen. Tällöin se on joko orvokkimainen, kuten orvokkikasveilla tai perhomainen, kuten hernekasveilla. Orvokkimaisessa teriössä on kaksi terälehteä kaikkein ylimpänä, kaksi hieman alempana ja alimpana yksi terälehti. Perhomaisessa teriössä terälehdet ovat erikokoisia ja sijaitsevat toisiinsa nähden samaan tapaan kuin perhosen siivet.
Kuvia

ruusumainen
(karjalanruusu,
Rosa acicularis)
neilikkamainen
(ketoneilikka,
Dianthus deltoides)
ristimäinen
(sinappikaali eli rucola,
Eruca sativa)
orvokkimainen
(keto-orvokki,
Viola tricolor)
perhomainen
(herne,
 Pisum sativum)
Fibox

| Fibox |
| --- | --- |
Perustettu:  1991
Perustaja:  Tapani Niemi
Kotipaikka:  Espoo, Suomi
Toiminta-alue:  maailma
Toimiala:  muoviteollisuus
Tuotteet:  sähkölaitekotelot, tarkkuuspuristetut muoviosat
Liikevaihto:  95 milj. € (2016)
Henkilöstö:  600 (2016)
Emoyhtiö:  Fibox Oy Ab
Tytäryhtiöt:  Comol Oy Fibox Innovations Oy Fibox Plastic & Aluminium Mechanics Oy Fibox Tested Systems Oy Fibox Variation Oy FiboxPAM Oy
Omistaja:  Tapani Niemi poikineen
Kotisivu:  www.fibox.fi
Infobox OKVirheellinen NIMI-arvo: 
Fibox on suomalainen perheyritysryhmä, joka valmistaa sähkölaitteiden koteloita ja tarkkuuspuristettuja muoviosia. Vuonna 1991 perustettu yritys pohjautuu Fiskars-yhtiön 1960-luvun alussa aloittamaan muovikoteloiden valmistukseen, jonka Fiskars myi toimivalle johdolle 1990-luvun alussa. Fibox-konsernin vuosiliikevaihto oli 2010-luvun puolenvälin paikkeilla noin 95 miljoonaa euroa, ja konserni työllisti noin 600 henkilöä. Tehtaita on Suomessa, Puolassa, Kiinassa ja Etelä-Koreassa..